Diari Oficial de la Generalitat Valenciana


Sumari del DOGV 8668, del 31-10-2019 (2019/10065)

Notificació de la sentència dictada en el procediment ordinari número 812/2018.
-------------------------------------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10331


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 812/2018. [2019/10525]  
En aquest procediment de judici ordinari seguit a instàncies de Franz Schneider, SAU, contra Electromecánicos Solind, SL, s'ha dictat sentència, l'encapçalament i part dispositiva de la qual és del tenor següent:  
  
«Sentència número 192/2019  
València, 20 de juny de 2019  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici ordinari, seguides en aquest Jutjat amb el número 812/2018, promogudes per Franz Schneider, SAU, representada per la procuradora Florentina Pérez Samper i defensada per la lletrada Amparo Llorens Fernández, contra Electromecánicos Solind, SL, declarada en situació processal de rebel·lia, sobre reclamació de quantitat.  
Dispositiva  
Estime la demanda interposada per Franz Schneider, SAU, contra Electromecánicos Solind, SL:  
1r) Declare resolt el contracte de compravenda del pont grua concertat entre les parts.  
2n) Condemne la demandada a restituir a l'actora la suma de huit mil set-cents tres euros amb quaranta-sis cèntims (8.703,46 ?).  
3r) Condemne la demandada a l'abonament dels interessos que aquesta suma haja reportat des de la interposició de la demanda fins al seu pagament.  
4t) Condemne la demandada al pagament a costes processals causades.  
Notifiqueu aquesta resolució a les parts i feu-los saber que aquesta no és ferma i que en contra es pot interposar recurs d'apel·lació en el termini de 20 dies des de la seua notificació, i presentar davant d'aquest Jutjat un escrit en el qual s'hi hauran d'exposar les al·legacions en què es base la impugnació, a més de citar la resolució apel·lada i els pronunciaments que impugna (art. 458 de la Llei d'enjudiciament civil, modificat per Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat en l'entitat Banco Santander i en el «compte de depòsits i consignacions» obert a nom d'aquest Jutjat, amb referència a aquest procediment, la quantitat de cinquanta (50) euros en concepte de depòsit per a recórrer, conforme a la disposició addicional quinzena de la Llei orgànica del poder judicial (introduïda per LO 1/2009, de 3 de novembre).  
Expediu testimoniatge d'aquesta resolució pel lletrat de l'Administració de justícia, el qual s'unirà a les actuacions corresponents i porteu l'original al llibre de sentències d'aquest Jutjat.  
Així, aquesta és la meua sentència, que pronuncie, mane i signe.»  
  
Atés que la part demandada, Electromecánicos Solind, SL, es troba en parador ignorat, s'expedeix aquest edicte perquè servisca de notificació de forma deguda.  
  
València, 25 de juny de 2019.- El lletrat de l'Administració de justícia: Ramón González Ordóñez.